Obrazloženje
Donošenje novog Pravilnika predlaže se radi usklađivanja sa Zakonom o izmjenama i dopunama Zakona o javnoj nabavi (NN 48/26) kojim je, između ostalog, propisano da javni naručitelj općim aktom uređuje pravila, uvjete i postupke jednostavne nabave za nabavu robe, usluga i radova procijenjene vrijednosti manje od pragova za primjenu Zakona, kao i radi prilagodbe postupaka jednostavne nabave novim funkcionalnostima Elektroničkog oglasnika javne nabave Republike Hrvatske (EOJN RH).
Cilj donošenja Pravilnika je osigurati transparentno, učinkovito i ekonomično provođenje postupaka jednostavne nabave, jednako postupanje prema svim gospodarskim subjektima, racionalno upravljanje proračunskim sredstvima te smanjenje rizika nepravilnosti u provedbi postupaka.
Otvoreno savjetovanje sa zainteresiranom javnošću na temu prijedloga Pravilnika provodi se s ciljem upoznavanja javnosti i svih zainteresiranih subjekata, pravnih i fizičkih osoba, s prijedlogom Pravilnika radi dobivanja mišljenja te eventualnog prihvaćanja zakonitih i stručno utemeljenih, primjedbi, prijedloga i mišljenja. 


